Biak
Store norske leksikon,Geografi,Verdens geografi,Asia,Indonesias geografi
Biak er en øy lengst øst i Indonesia. Biak er den største i øygruppen Schouten, som er en del av provinsen Papua og som også omfatter den indonesiske delen av Ny-Guinea. Biak har et areal på 2455 kvadratkilometer. Øya er cirka 80 kilometer lang og 40 kilometer bred, med høyder opp til 1034 meter over havet. Den er en del av et arkipel med mange atoller, rev og koraller. Øya har 122 166 innbyggere (2020).
Den største byen er Kota Biak på sørkysten av øya. Kota Biak er et viktig transportsenter og forsyningsbase for petroleumsvirksomheten på kontinentalsokkelen. Byen er utgangspunkt for fiske etter tunfisk. Den indonesiske marinen har etablert en base i Kota Biak. Det er en flyplass ved byen. Historie Øya var åsted for meget harde kamper mellom amerikanske og japanske styrker i 1944, under andre verdenskrig, med cirka 6000 falne japanske soldater. Les mer i Store norske leksikon Indonesias geografi Indonesia Indonesias historie Økonomi og næringsliv i Indonesia